

ANUNȚ
privind inițierea elaborării proiectului deciziei

”Cu privire la schimbarea categoriei de destinație
 și  domeniul  terenului proprietate publică” 
                            
Primăria comunei Sărata Galbenă anunță inițierea elaborării proiectului de decizie  ”Cu privire la schimbarea categoriei de destinație și  domeniul  terenului proprietate publică”                          
Proiectul de decizie este elaborat în scopul reglementării regimului juridic și funcțional al terenului proprietate publică a unității administrativ-teritoriale Sărata Galbenă, cu numărul cadastral 5359212.068, cu suprafața de 0,1027 ha, situat în intravilanul comunei Sărata Galbenă, satul Sărata Galbenă, raionul Hîncești.
Prin proiectul de decizie se propune schimbarea categoriei de destinație a terenului din categoria „terenuri cu destinație agricolă” în categoria „terenuri destinate construcțiilor și amenajărilor”, cu modul de folosință „teren pentru amplasarea construcțiilor locative”, precum și trecerea terenului din domeniul public în domeniul privat al unității administrativ-teritoriale Sărata Galbenă, în condițiile legislației în vigoare.
Elaborarea proiectului are drept scop reglementarea regimului juridic și funcțional al terenului, administrarea eficientă a patrimoniului unității administrativ-teritoriale și asigurarea corespunderii datelor privind categoria de destinație, modul de folosință și domeniul proprietății cu situația juridică a bunului imobil și documentația cadastrală aferentă.
În acest context, cetățenii, reprezentanții societății civile, ai mediului de afaceri, precum și alte părți interesate sunt invitați să prezinte propuneri și sugestii privind proiectul de decizie.
Propunerile și recomandările pot fi expediate până la data de 31.08.2026, la:
· e-mail: primaria.sarata-galbena@apl.gov.md;
· poștă sau prin depunere la sediul Primăriei comunei Sărata Galbenă, str. Ștefan cel Mare nr. 67, MD-3446.

